જાણવા મળ્યા મુજબ, રાપરના સઈ ગામના વતની અને મુંબઈમાં સ્ટેશનરી અને ઝેરોક્ષનો વ્યવસાય કરતા કલ્પેશ ગોઠી વ્યાવહારીક કામ પતાવીને મિત્રો સાથે રવિવારે રાત્રે રાપરથી મુંબઈ જવા નીકળ્યા હતા. સોમવારે વહેલી સવારે 3 વાગ્યે પરેશ ભામડિયા કાર ચલાવતા હતા અને બાકીના મિત્રો ઊંઘી રહ્યા હતા. કાર રણજીતગઢ પાસેથી પૂરઝડપે પસાર થઈ રહી હતી. ત્યારે પરેશે આગળ જતી ડમ્પરને ઓવરટેક કરવા માટે કટ મારી અને બરાબર એ જ સમયે ડમ્પરના ચાલકે સ્ટિયરિંગ પરનો કાબુ ગુમાવતા કપચી ભરેલી ડમ્પર ડિવાઈડર સાથે અથડાઈને પલટી મારી ગયું હતું અને બાજુમાંથી પસાર થતી કાર પર પડી હતી. જેથી કારમાં બેઠેલા છ મિત્રો ટ્રક અને કપચી નીચે દબાઈ ગયા હતા.